**INFORMATION**

***Furesø Lærerkreds***

***Juni 2014***



**Kommende reform og læreraftale**

Så nærmer en meget velfortjent og tiltrængt sommerferie sig for alle jer på skolerne. Det har været et skoleår i forandringens tegn. På skolerne, i kommunen og i hele landet er der blevet talt om arbejdstid og skolereform. Nogle kommuner har valgt at følge Lov 409, og andre steder er der blevet indgået forskellige aftaler om planlægningen af undervisningen.

I Furesø har vi som bekendt fået en fælles forståelse, og vi håber, at den kan danne grundlag for et skoleliv, hvor der stadig er plads til forberedelse og fordybelse, så vi kan levere en undervisning, som vi kan stå inde for.

Selv om vi har lavet en fælles forståelse er der stadig knaster, der generer, men det er noget af det, vi i kredsen vil se på, når aftalen skal evalueres i starten af det nye skoleår. Derfor har vi brug for jeres input, enten gennem faglig klub og TR´er eller ved at kontakte os direkte på kredskontoret.

Indretning af arbejdspladser er også godt i gang. Nogle skoler kan hurtige blive færdige og andre skoler har større udfordringer med vægge, der skal flyttes og lokaler, der skal byttes rundt. Vores arbejdsmiljørepræsentanter og tillidsfolk arbejder på, at løsningerne skal blive så optimale som muligt.

Vi ser nu de nye skemaer for det kommende skoleår. På nogle skoler er det svært at få skabt plads til de 7 timer i gennemsnit, der skal lægges til fælles og individuel forberedelse, i de 35 timers tilstedeværelse. I vores ”fælles forståelse” er det helt tydeligt formuleret, at der skal skabes rum til disse timer. Oplever I, at det ikke kan lade sig gøre, må I kontakte jeres TR og få hjælp til at løse problemet.

**Kampagne fra DLF**

I denne uge starter DLF en kampagne, som skal sætte fokus på lærernes rolle i skolen. Medierne har allerede valgt at skrive, at nu har lærerne taget ”ja-hatten på”. Kampagnen handler dog ikke konkret om reformen, men om lærerens rolle i folkeskolen, både før og efter august 2014.

Det er vigtigt at sende et signal om, at det der for alvor betyder noget, er det der foregår mellem lærere og elever. Der er så meget fokus på alt for meget andet. Og den dygtige lærer er den mest afgørende faktor for, at eleverne bliver dygtige. Kampagnen vil fortsætte igen i sensommeren.

**Ferie**

Medlemmer, der først er blevet ansat i løbet af 2013 og 2014, har ikke optjent ferie med løn fra nuværende arbejdsgiver. Vi har udarbejdet en feriefolder til jer, som I kan få af jeres tillidsrepræsentant eller se den på vores hjemmeside.

De lærere, der var lockoutet i april 2013, mangler at optjene 2 feriedage til ferieåret, der går fra 1. maj 2014 til 30. april 2015. Timetallet gælder for fuldtidsansatte lærere - for deltidsansatte vil timetallet være forholdsmæssigt mindre. Furesø Kommune har besluttet, at der ikke vil ske et løntræk, men at den enkelte lærer i stedet kan bruge timerne til de uforudsete ting, der kan komme i forbindelse med implementeringen af folkeskolereformen.

Har du spørgsmål til dette kan du henvende dig til din TR.

**Kredskontoret i sommerferien**

Kredskontoret har vagtordning hele sommerferien. Såfremt du har akut brug for hjælp, kan du få fat i os enten på mail 028@dlf.org eller på telefon 44 95 76 66, hvor du vil få et svar/opkald senest næstfølgende arbejdsdag.

Du kan også skrive et brev, men postkassen vil kun blive tømt et par gange om ugen.

Det er ikke en god ide at møde op uanmeldt. Vi overholder desværre ikke kontortiderne, men har du brug for et møde, kan det arrangeres.

**Jubilæum – Stort tillykke**

1.8.14. Karin Matthiesen, 40 år på Syvstjerneskolen

 Anny Kjeldsen, 40 år på Syvstjerneskolen

 Birgit Juhl, Solvangskolen, 40 år

Connie Køster Svendsen, Solvangskolen, 25 år

**Lærere der går på pension**

1.7.14: Marianne Routhe, Lyngholmskolen

John Lange, Marie Kruses Skole

 Birgit Juhl, Solvangskolen

1.8.14: Karin Matthiesen, Syvstjerneskolen

 Jørgen Pape, Lyngholmskolen

1.9.14: Edel Webster, Marie Kruses Skole

Bente Mortensen, Solvangskolen

Ejvind Haaning Andersen, Syvstjerneskolen

Anne Lykke Frederiksen, Hareskov Skole

**Velkommen til nye medlemmer**

Maja Haugsted Kragh, Syvstjerneskolen

Rasmus Sørensen, Syvstjerneskolen

Rune Wilken, Syvstjerneskolen

Rasmus Rossing, Furesøskolen

**Nyt job – held og lykke og tak for jeres tid i Furesø Lærerkreds**

Tina Barslund, Søndersøskolen

Iben Toudal Madsen, Søndersøskolen

Birgitte Lavsten Carlsen, Ll. Værløse Skole

Bettina Legarth Thrane, Stavnsholtskolen

Ida Harlev, Syvstjerneskolen

Søren Fabricius Wadskjær, Syvstjerneskolen

Stine Lundgaard Nilsson, Syvstjerneskolen

Anita Øllegaard, Syvstjerneskolen

Anne Marie Heje Ravn, Ll. Værløse Skole

Anya Toft, Søndersøskolen

Jonas Ertmar Ketscher, Ll. Værløse Skole

Mikkel Bregenov Pedersen, Solvangskolen

Morten Hoppe, Solvangskolen

Christina Laurberg Petersen, Lyngholmskolen

Christina Bøhme Bjørn, Lyngholmskolen

Malene Edstrand, Lyngholmskolen

Finn Kilbak, Ll. Værløse Skole

Jeanette Wael, Ll. Værløse Skole

**Kredsstyrelsen ønsker alle vores medlemmer en rigtig god ferie.**